Associazione Italiana Genitori

Associazione Italiana Genitori (mallongigo: A.Ge.) estas itala neprofitocela organizaĵo, fondita en 1968 en Italio. Ĝi naskiĝis el iniciato de grupo da gepatroj, kiuj decidis kunigi diversajn familiajn iniciatojn el tuta Italio, gvidataj de civitana respondeco kaj la konscio pri la eduka rolo de gepatroj en la socio.

 Celoj 
La celo de la asocio laŭ propraj asertoj estas rekonstrui tutmondan edukadan pakton kaj krei „edukan aliancon” en epoko de rapidaj teknologiaj kaj sociaj ŝanĝoj. La organizaĵo celas konstrui inkluzivajn, solidarecajn kaj malfermitajn komunumojn, metante la homon en la centron de socia vivo.

La ĉefaj celoj de la asocio estas:
 Identigi kaj subteni la bezonojn de infanoj en edukaj, sociaj, kulturaj, etikaj, fizikaj kaj psikologiaj aspektoj.
 Plifortigi la edukrespondecon de gepatroj.
 Doni helpon kaj konsiladon al familioj.
 Antaŭenigi socian inkludon.
 Subteni interkulturan edukadon kaj plibonigi kunlaboron inter gepatroj kaj lernejoj.

 Agado 
La ĉefaj formoj de agado inkluzivas:
 Kunlaboron kun lernejoj kaj la Itala Ministerio pri Edukado por antaŭenigi la partoprenon de gepatroj en la lerneja vivo.
 Kunlaboron kun lokaj administracioj, asocioj kaj institucioj por la trejnado de gepatroj kaj prevento de junularaj problemoj.
 Antaŭenigon de infana sano en kunlaboro kun sciencaj pediatriaj societoj.

 Prezidantoj 
Tra la jaroj la asocio estis gvidata de pluraj prezidantoj, kiuj kontribuis al la disvolviĝo de la organizaĵo:

 Fabrizio Azzolini, antaŭe prezidanto de la regiona A.Ge. en Veneto (Venecilando), estis elektita nacia prezidanto dum la 14-a Nacia Kongreso en 2013.

 Rosaria D'Anna, membro de la asocio ekde 2007, estis elektita prezidanto dum la 15-a Kongreso en 2016.

 Claudia Di Pasquale, antaŭe prezidanto de la filio en Pescara, estis elektita en 2023.

 Ligurio 
La 12-an de marto 2017 la loka filio de la asocio en la provinco Imperia en Ligurio, kun la subteno de la komunumo Camporosso, organizis la eventon „Festa della famiglia” (Familia Festo). La evento substrekis la gravecon de familiaj valoroj pere de edukaj kaj distraj agadoj.

 Norda Napolo 

A.Ge. Mugnano i Area Nord di Napoli estas loka filio de la asocio, fondita la 29-an de januaro 2021. Ĝia sidejo troviĝas en Mugnano di Napoli, kaj ĝiaj fondintoj estis Ciro Ambrosini (prezidanto) kaj Raffaele Carandente (vicprezidanto). La filio koncentriĝas pri subteno al familioj kaj junuloj, kaj pri la organizado de sociaj kaj kulturaj iniciatoj kun lernejoj, institucioj kaj hospitaloj.

Inter la plej gravaj projektoj troviĝas la agado en hospitaloj.

La 30-an de januaro 2024 la prezidanto kaj volontuloj de la filio ricevis la titolon Ambasadoroj de Afableco dum ceremonio en la Reĝa Palaco de Portici, kie Napolo estis proklamita „Ĉefurbo de Afableco 2024”.

La 5-an de februaro 2024 en la Teatro Lendi en Sant'Arpino okazis la 9-a eldono de la Tele Club Italia Awards, dum kiu A.Ge. Mugnano i Area Nord di Napoli ricevis la premion Mela d’Oro en la kategorio „socia mondo” pro sia agado favore al infanoj kaj hospitalaj pacientoj.

La 23-an de septembro 2024 la filio en Norda Napolo kaj ĝiaj volontuloj estis honoritaj per la Internacia Premio "Salvator Mundi" 2024 kiel Ambasadoroj de Homeco.novaĵo pri la Internacia Premio "Salvator Mundi" 2024 en la Facebook-prezentejo ageincorsia ()

La 4-an de decembro 2024 la volontuloj de la filio en Norda Napolo partoprenis privatan aŭdiencon ĉe papo Franciskoartikolo pri la aŭdienco la 4-an de decembro 2024 en la gazeto Il Mattino ().

 Premioj 
 Ambasadoroj de Afableco – Costruiamo Gentilezza 2024
 Premio Mela d’Oro en la kategorio „socia mondo” – Tele Club Italia Awards 2024
 Internacia Premio Salvator Mundi – 2024, pro humanitara kaj socia agado („Premio Internazionale Salvator Mundi” 2024 – Ambasciatori di Umanità)

 Referencoj 

 Eksteraj ligiloj 
 Oficiala informfolio de la asocio en retejo de la itala eduka ministerio (, en formato PDF)
 arkivigo de la asocia retejo age.it de oktobro 2024 ()
 oficiala asocia prezentejo en la retejo Facebook (precipe )

Kategorio:Organizaĵoj en Italio
Kategorio:Edukaj organizaĵoj
Kategorio:Neprofitcelaj organizaĵoj